એફઆરડીઆઇ બિલ એક સમર્થ અને અધિકૃત નાણાકીય નિગમ “રીસોલ્યુશન કોર્પોરેશન”ની સ્થાપના કરવાની ભલામણ કરે છે, જેથી નાણાકીય ક્ષેત્રમાં સેવાઓ પૂરી પાડતી સંસ્થાઓની નિષ્ફળતાનું નિરાકરણ લાવી શકાય. આ ઈન્સોલ્વેન્સી એન્ડ બેંકરપ્ટ્સી બોર્ડ ઓફ ઈન્ડિયા (IBBI)થી અલગ છે, જે ખાનગી કોર્પોરેટ સેક્ટરના ઋણની વસુલાતના હેતુથી સ્થાપવામાં આવ્યું હતું. આ એવું દેવું હતું જે સહનશીલતાની હદ ઓળંગી ચૂક્યું હતું તેમજ એણે મેક્રોઇકોનોમિક સ્તરે ક્રેડિટ (ઉધાર)ની માંગ અને પુરવઠા એમ બંને પર તીવ્ર અસરો કરી હતી. સૂચિત નાણાકીય નિગમ નવા નિયમનકારી માળખાને લાવીને કોઈ પણ બેન્કોની અથવા નાણાકીય કટોકટી ફાટી નીકળવાથી રોકવાનો પ્રયાસ કરે છે. આ નિયમનકારી માળખું નિષ્ફળ રહેતી નાણાકીય સંસ્થાઓનો વ્યવસ્થાપૂર્ણ નિકાલ અને મોટી નાણાકીય સંસ્થાઓને સંભવિત ચેપથી સુરક્ષિત રાખવા વિશે ખાતરી કરશે એવી ધારણા છે. જોકે, એવા કેટલાક કારણો છે જે બતાવે છે કે એફઆરડીઆઈ બિલમાં સૂચિત નાણાકીય નિગમની જોગવાઈ અમુક કોયડા સુધારવાની સાથે વધુ પ્રમાણમાં કોયડા ઊભા કરી શકે છે.